ગાંધીનગર તાલુકા પંચાયતની ચૂંટણીમાં કોંગ્રેસની બહુમતી છતા પોતાનાં સદસ્યોની નારાજીએ તાલુકા પંચાયતની સત્તા ગુમાવી, કારોબારી તથા સામાજીક ન્યાય સમિતી મેળવવા કોંગ્રેસે નારાજને તો મનાવ્યા પણ કારોબારી ચેરમેનની પસંદગીને લઇને ફરી ભડકો થયો છે. કોંગ્રેસનાં પડખે રહેલા રાંધેજાનાં અપક્ષ સદસ્ય રસીકજી ઠાકોરને કારોબારી ચેરમેન બનાવાતા કોંગ્રેસનાં સિનીયર આગેવાન કુબેરજી ગોલ હોલમાંથી નિકળી ગયા હતા અને ભાજપનાં પ્રમુખને રાજીનામું મોકલી દીધુ હતુ.